The Old Mill

The Old Mill ("Kincir Usang") ialah sebuah kartun Silly Symphonies yang diterbitkan oleh Walt Disney, diarah oleh Wilfred Jackson, diskorkan muzik oleh Leigh Harline, dan diedarkan ke pawagam oleh RKO Radio Pictures mulai 5 November 1937. Filem ini menggambarkan masyarakat haiwan semula jadi yang mendiami sebuah kincir angin yang usang di tengah desa, dan detik-detik kesusahan apabila berdepan dengan ribut petir kencang yang nyaris membinasakan tempat tinggal mereka. 

Seperti dengan kartun-kartun Silly Symphonies yang berikutnya, The Old Mill merupakan bahan ujian bagi teknik-teknik animasi termaju. Selain menandakan penggunaan kamera berbilang satah buat julung kali oleh Disney, filem ini turut menerapkan gambaran kelakuan haiwan yang realistik, pencahayaan dan kesan warna yang rumit, hujan, angin, kilat, riak, percikan dan bayang cermin, putaran tiga dimensi bagi objek-objek yang terperinci, serta penggunaan pemasaan untuk menghasilkan kesan-kesan dramatik dan beremosi yang tertentu. Segala teladan yang dipelajari daripada penghasilan The Old Mill kemudiannya diterapkan dalam filem-filem animasi cetera terbitan Disney, terutamanya Snow White and the Seven Dwarfs yang keluar pada tahun 1937.

Anugerah dan penghormatan
 The Old Mill memenangi 1937 Anugerah Akademi untuk Judul Filem Pendek (Kartun).
 Ia menduduki tangga ke-17 dalam senarai filem pendek terbaik sepanjang zaman oleh IMDb .
 Ia juga disertakan dalam buku The 50 Greatest Cartoons As Selected by 1,000 Animation Professionals, yang mana ia menduduki tangga ke-14.

Rujukan

Pautan luar
 

Filem 1937
Filem pendek animasi Disney
Pemenang Anugerah Akademi untuk Filem Pendek Animasi Terbaik
Silly Symphonies